ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2560 เรื่อง หลักเกณฑ์ในรายละเอียดเกี่ยวกับโครงสร้างการบริหารจัดการ และระบบงานในการออกและเสนอขายผลิตภัณฑ์กองทุนรวม โดยคํานึงถึงประโยชน์ของผู้ลงทุนเป็นสําคัญ \_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 5(1) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ประกอบกับข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 51/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 13 กรกฎาคม พ.ศ. 2558 และข้อ 12 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 สํานักงานออกประกาศไว้ดังต่อไปนี้ข้อ ๑ ในประกาศนี้ "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "ตัวกลาง" หมายความว่า ผู้ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม หรือการเป็นนายหน้า ค้า หรือจัดจําหน่ายหน่วยลงทุนซึ่งมีข้อตกลงในการให้บริการเกี่ยวกับผลิตภัณฑ์กองทุนรวมกับบริษัทจัดการกองทุนรวม แล้วแต่กรณีข้อ ๒ เพื่อให้การจัดโครงสร้างการบริหารจัดการและระบบงานที่เกี่ยวข้องกับการออกและเสนอขายผลิตภัณฑ์กองทุนรวมเป็นไปอย่างเหมาะสมและเพียงพออย่างมีประสิทธิภาพตามข้อ 11 และข้อ 12 วรรคหนึ่ง (1) (2) (3) (4) (5) และ (7) แห่งประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า บริษัทจัดการกองทุนรวมต้องจัดให้มีนโยบาย แผนกลยุทธ์ ระบบงาน และขั้นตอนปฏิบัติ เกี่ยวกับการออกและเสนอขายผลิตภัณฑ์กองทุนรวมที่ชัดเจนเป็นลายลักษณ์อักษรโดยได้รับการพิจารณาเห็นชอบจากคณะกรรมการของบริษัทจัดการกองทุนรวม การดําเนินการตามวรรคหนึ่งต้องครอบคลุมอย่างน้อยในเรื่องดังต่อไปนี้ (1) การพัฒนาผลิตภัณฑ์กองทุนรวมดังนี้ (ก) การกําหนดกลุ่มผู้ลงทุนเป้าหมายที่เหมาะสมสําหรับผลิตภัณฑ์กองทุนรวม (ข) การออกแบบผลิตภัณฑ์กองทุนรวม โดยกําหนดหน่วยงานที่เกี่ยวข้องและขั้นตอนในการดําเนินการดังกล่าว รวมถึงมาตรการป้องกันความขัดแย้งทางผลประโยชน์ (ค) การทดสอบผลิตภัณฑ์กองทุนรวมก่อนการเสนอขายหน่วยลงทุน (2) การคัดเลือกตัวกลางและการสื่อสารข้อมูลเกี่ยวกับผลิตภัณฑ์กองทุนรวมดังนี้ (ก) การคัดเลือกตัวกลางในการขายที่เหมาะสมกับผลิตภัณฑ์กองทุนรวมและผู้ลงทุนเป้าหมาย (ข) การสื่อสารข้อมูลกับผู้ลงทุน รวมถึงการสื่อสารข้อมูลและช่องทาง การติดต่อประสานงานระหว่างบริษัทจัดการกองทุนรวมกับตัวกลาง (3) การติดตามความเหมาะสมของผลิตภัณฑ์กองทุนรวม และการทําหน้าที่ของตัวกลางในการเสนอขายหน่วยลงทุน เพื่อให้เหมาะสมกับผู้ลงทุนเป้าหมาย ข้อ ๓ เพื่อให้การจัดโครงสร้างการบริหารจัดการและระบบงานที่เกี่ยวข้องกับการออกและเสนอขายผลิตภัณฑ์กองทุนรวมเป็นไปอย่างเหมาะสมและเพียงพออย่างมีประสิทธิภาพตามข้อ 11 และข้อ 12 วรรคหนึ่ง (1) (2) (3) (4) (5) และ (7) แห่งประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า บริษัทจัดการกองทุนรวมต้องจัดให้มีนโยบาย แผนกลยุทธ์ ระบบงาน และขั้นตอนปฏิบัติ เกี่ยวกับการออกและเสนอขายผลิตภัณฑ์กองทุนรวมที่ชัดเจนเป็นลายลักษณ์อักษรโดยได้รับการพิจารณาเห็นชอบจากคณะกรรมการของบริษัทจัดการกองทุนรวม การดําเนินการตามวรรคหนึ่งต้องครอบคลุมอย่างน้อยในเรื่องดังต่อไปนี้ (1) การพัฒนาผลิตภัณฑ์กองทุนรวมดังนี้ (ก) การกําหนดกลุ่มผู้ลงทุนเป้าหมายที่เหมาะสมสําหรับผลิตภัณฑ์กองทุนรวม (ข) การออกแบบผลิตภัณฑ์กองทุนรวม โดยกําหนดหน่วยงานที่เกี่ยวข้องและขั้นตอนในการดําเนินการดังกล่าว รวมถึงมาตรการป้องกันความขัดแย้งทางผลประโยชน์ (ค) การทดสอบผลิตภัณฑ์กองทุนรวมก่อนการเสนอขายหน่วยลงทุน (2) การคัดเลือกตัวกลางและการสื่อสารข้อมูลเกี่ยวกับผลิตภัณฑ์กองทุนรวมดังนี้ (ก) การคัดเลือกตัวกลางในการขายที่เหมาะสมกับผลิตภัณฑ์กองทุนรวมและผู้ลงทุนเป้าหมาย (ข) การสื่อสารข้อมูลกับผู้ลงทุน รวมถึงการสื่อสารข้อมูลและช่องทาง การติดต่อประสานงานระหว่างบริษัทจัดการกองทุนรวมกับตัวกลาง (3) การติดตามความเหมาะสมของผลิตภัณฑ์กองทุนรวม และการทําหน้าที่ของตัวกลางในการเสนอขายหน่วยลงทุน เพื่อให้เหมาะสมกับผู้ลงทุนเป้าหมาย ข้อ ๔ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 2 มีนาคม พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์